**Embargoed until 5am 4 February**

I tēnei rā – te Rā Mate Pukupuku o te Ao – ko Te Aho o Te Kahu e tuku atu ana te Pūrongo Ārai Mate Pukupuku.

Ko te mate pukupuku te mate kaha rawa atu e whakararu ana i te hauora o te tangata i Aotearoa nei me te aha e 25,000 ngā tāngata ka tātaria i ia tau people diagnosed every year.

Mā te kaha ārai atu i te mate pukupuku ko te āhua haurua o ngā mate pukupuku e tātaria ana i ia tau e taea ai te karo.

Koia te take kua tukua atu te pūrongo e Te Aho o Te Kahu hei whakaatu i ngā wāhi ārai mate pukupuku e taea ai te whakakaha. Ko tōna whāinga he āwhina i te whakarite kaupapa here hei aukati mate pukupuku, me ētahi atu mate mō ngā tāngata o Aotearoa.

“Ka kaha pāngia he āwangawanga nunui tētahi tātaringa mate pukupuku ki te tangata i tātaria ai me tōna whānau. Nā konei, e hiahia ana mātou ahakoa te wā, ahakoa te wāhi, ka whakaitihia te hunga māna te ara mate pukupuku e takahi,” tā te Tumuaki o Te Aho o Te Kahu, tā Ahorangi Diana Sarfati e kī ana.

“Kei te kaha mahi tonu Te Aho o Te Kahu kia riro mai i te hunga e pāngia ai ki te mate pukupuku te tauwhirotanga e tino tika ana mā rātou, engari, me mātua whakatere ake ngā mahi hei whakaiti i te tuatahi te whai wāhi o te mate pukupuku ki te pā mai ki te tangata.”

Ka arotahi atu te pūrongo ki ngā tino wāhanga e ono: ki te tupeka, te waipiro, te kai hē me te taumaha rawa o te tinana, te kore kori tinana, te mōrearea o te whakaraerae ki te parawhiti me ngā mate mau tonu.

“Ko tā mātou whāinga he tautohu i ngā mahi kia whakaritea he taiao haumaru e āwhina ana i ngā whānau kia noho ora, kia noho wātea hoki i te mate pukupuku,” tā Ahorangi Professor Sarfati.

“Mōhio ana mātou kei te kaha awe ngā taiao i ngā tāngata me ō rātou kōwhiringa. Nā konei, e hiahia ana mātou ki ngā taiao me ngā whiringa hauora, whiringa māmā.”

Ko te kaiārahi matua o te pūrongo me te tākuta hauora tūmatanui ko tākuta Nisha Nair e mea ana kei te Pūrongo Ārai Mate Pukupuku nei he aronga nui ki te mana taurite.

“Ko ngā momo mate pukupuku e pātahi noa ana ki te Māori me te Pasifika he mate pukupuku ka tino taea te aukati.”

“Mehemea tātou e tino whakatika ana i ngā rerenga kētanga o te mate pukupuku ko tā tātou tino taputapu ko te aukati.”

Ka mahi tahi tonu Te Aho o Te Kahu, te Manatū Hauora me te rāngai whānui ki te whakarite i ngā aukatinga kaha ki te mate pukupuku i Aotearoa.

**Mō ngā pātai a te ao pāpāho me waea atu ki: 021 198 2196**